24 घंटे में पकड़ा गया चोर, 60 हजार का माल बरामद
बेगमगंज| सुल्तानगंज बस स्टैंड पर गुरुवार की रात हुई चोरी का पुलिस ने 24 घंटे के अंदर पता लगा लिया। पुलिस ने चोर को गिरफ्तार कर 60 हजार रुपए का माल बरामद करने में सफलता हासिल की है।
सुल्तानगंज में पुलिस अधीक्षक दीपक वर्मा के मार्गदर्शन में नवागत थाना प्रभारी आरएस पांडे, एएसआई बीबी तिवारी, प्रधान आरक्षक हरपाल सिंह एवं आरक्षक सुरेन्द्र ने शक के आधार पर ग्राम मढिय़ा गोसाई के 27 वर्षीय युवक संतोष रजक पुत्र अमरसिंह रजक को एक खेत में बने टपरे पर सोते हुए पकड़ा। हिरासत में लेकर उससे पूछताछ की गई तो उसने अपराध स्वीकार करते हुए बताया कि उसने ही सुरेन्द्रसिंह राजपूत की मोबाइल शाॅप पर गुरुवार की रात में चोरी की थी और चोरी का माल बेरसला रोड पर एक पुलिया के नीचे छुपाकर रखा है। चोर ने मौके पर ले जाकर करीब 60 हजार रुपए का माल पुलिस को बताया।
hin_Deva hin_Deva hin_Deva